钦定古今图书集成/方舆汇编/职方典/第1467卷 > 《赵州志》
## 钦定古今图书集成/方舆汇编/职方典/第1467卷 > 《赵州志》

赤水江　按《明通志》，“源出定西岭。”

普河鱼池　按《明通志》：“在州东北五里。池中多鱼，人不敢捕，云龙王兵也。”

白厓睑江　按《明一统志》，源出定西岭，东南流经州白厓睑，至定边县入礼社江。玉泉井　，按《明一统志》，在州北一十里，元杨庭撰碑，世祖征南，驻兵于此，时久旱，军士咸渴，世祖恳祷，以剑插地，清泉涌出。